b'\n_START_ARTICLE_\nStormy Daniels\n_START_SECTION_\nBiografija\n_START_PARAGRAPH_\nStormi Deniels gim\xc4\x97 Baton Ru\xc5\xbee Luizianos valstijoje. Savo gimin\xc4\x97je ji turi airi\xc5\xb3 ir \xc4\x8deroki\xc5\xb3 kraujo._NEWLINE_Kai Stormi buvo 4, i\xc5\xa1siskyr\xc4\x97 t\xc4\x97vai ir ji liko gyventi kartu su motina._NEWLINE_Dar besimokydama mokykloje ji \xc4\x97m\xc4\x97 kurti ir u\xc5\xbera\xc5\xa1in\xc4\x97ti \xc4\xafvairias istorijas , v\xc4\x97liau redagavo mokyklos laikra\xc5\xa1t\xc4\xaf ir buvo 4-H klubo prezidente.  _NEWLINE_B\xc5\xabdama 17 ir stokodama pinig\xc5\xb3 tolimesniems mokslams, Stormi prad\xc4\x97jo \xc5\xa1okti striptiz\xc4\x85 viename i\xc5\xa1 Baton Ru\xc5\xbeo naktini\xc5\xb3 klub\xc5\xb3. \xc4\x8cia pasirodym\xc5\xb3 metu susipa\xc5\xbeino su Devon Michaels, kuri tuo metu filmavosi kompanij\xc5\xb3 \xe2\x80\x9eWicked Entertainment\xe2\x80\x9c ir \xe2\x80\x9eSin City\xe2\x80\x9c pornografiniuose filmuose ir pasi\xc5\xabl\xc4\x97 Stormi kartu suvaidinti bendroje scenoje vienoje i\xc5\xa1 kuriam\xc5\xb3 juost\xc5\xb3. Kadangi \xc5\xa1i niekada nebuvo Kalifornijoje, susiviliojo galimybe ten nuvykti ir kartu su Devon atsid\xc5\xabr\xc4\x97 Los And\xc5\xbeele.  \xc4\x8cia jos nusifilmavo epizoduose dviem filmams ir Stormi sulauk\xc4\x97 kvietimo likti ir tapti pornografini\xc5\xb3 film\xc5\xb3 aktore. _NEWLINE_Nuo 2000 iki 2002 Stormi vaidino tik scenose su merginomis, kol t\xc5\xb3 met\xc5\xb3 liepos m\xc4\x97nes\xc4\xaf filme \xe2\x80\x9eHeat\xe2\x80\x9c jai teko pagrindinis vaidmuo ir pirmoji heteroseksuali scena. Netrukus ji pasira\xc5\xa1\xc4\x97 sutart\xc4\xaf su \xe2\x80\x9eWicked Entertainment\xe2\x80\x9c. _NEWLINE_Savo pseudonim\xc4\x85 ji pasirinko pagerbdama savo m\xc4\x97gstam\xc4\x85 roko grup\xc4\x99 M\xc3\xb6tley Cr\xc3\xbce, kurios bosistas Nikki Sixx savo dukr\xc4\x85 pavadino Storm. _NEWLINE_Netrukus Stormi tapo viena pagrindini\xc5\xb3 ir populiariausi\xc5\xb3 kompanijos \xe2\x80\x9eWicked\xe2\x80\x9c aktori\xc5\xb3. 2004 metais teikiant AVN apdovanojimus ji susila\xc5\xbeino i\xc5\xa1 500 doleri\xc5\xb3, kad geriausios naujos aktor\xc4\x97s nominacijoje nugal\xc4\x97s Jesse Jane, ta\xc4\x8diau, didelei nuostabai, nugal\xc4\x97toja buvo paskelbta pati _NEWLINE_Vis labiau augant jos populiarumui ir svarbai kompanijoje, Stormi nusprend\xc4\x97 i\xc5\xa1bandyti save ir kitose srityse. 2003 metais buvo sukurtas pirmas filmas pagal jos scenarij\xc5\xb3, o 2004 metais juosta \xe2\x80\x9eOne Night in Vegas\xe2\x80\x9c ji debiutavo kaip re\xc5\xbeisier\xc4\x97. _NEWLINE_Iki 2013 met\xc5\xb3 Stormi Deniels buvo vaidinusi daugiau kaip 120 film\xc5\xb3, 38 re\xc5\xbeisavusi ir para\xc5\xa1iusi tiek pat scenarij\xc5\xb3.  Ji laikoma geriausia romantini\xc5\xb3 komedij\xc5\xb3 moterimi re\xc5\xbeisiere  bei viena i\xc5\xa1 nedaugelio moter\xc5\xb3 aktori\xc5\xb3, pelniusi\xc5\xb3 apdovanojimus ne tik u\xc5\xbe vaidyb\xc4\x85, bet ir u\xc5\xbe darb\xc4\x85 kitoje kameros pus\xc4\x97je.\n_START_SECTION_\nKita veikla\n_START_PARAGRAPH_\nStormi yra pozavusi tokiems \xc5\xbeurnalams kaip \xe2\x80\x9ePlayboy\xe2\x80\x9c, \xe2\x80\x9eHustler\xe2\x80\x9c, \xe2\x80\x9ePenthouse\xe2\x80\x9c, \xe2\x80\x9eHigh Society\xe2\x80\x9c, \xe2\x80\x9eGQ\xe2\x80\x9c ir \xe2\x80\x9eFHM\xe2\x80\x9c. \xc5\xa0iame leidinyje ji yra tur\xc4\x97jusi ir savo nuolatin\xc4\x99 skilt\xc4\xaf. _NEWLINE_2007 met\xc5\xb3 vasar\xc4\xaf buvo \xe2\x80\x9ePenthouse\xe2\x80\x9c M\xc4\x97nesio mergina._NEWLINE_2007 metai atliko nedidel\xc4\xaf striptizo \xc5\xa1ok\xc4\x97jos vaidmen\xc4\xaf filmuose \xe2\x80\x9eDirt\xe2\x80\x9c, \xe2\x80\x9eKnocked Up\xe2\x80\x9c, epizodin\xc4\xaf vaidmen\xc4\xaf komedijoje \xe2\x80\x9e40-ies ir vis dar skaistus\xe2\x80\x9c ir nusifilmavo grup\xc4\x97s Maroon 5 dainos \xe2\x80\x9eWake Up Call\xe2\x80\x9c vaizdo klipe._NEWLINE_Taip pat j\xc4\x85 galima i\xc5\xa1vysti 2009 metais pasirod\xc5\xbeiusio serialo \xe2\x80\x9eParty Down\xe2\x80\x9c epizode \xe2\x80\x9eSin Say Shun Awards Afterparty\xe2\x80\x9c._NEWLINE_2012 metais Jesse Russel ir Ronald Cohn i\xc5\xa1leido knyg\xc4\x85 \xe2\x80\x9eStormy Daniels\xe2\x80\x9c ._NEWLINE_Stormi yra dalyvavusi labdaros pokerio turnyre kartu su Karmen Elektra, Grammy apdovanojimuose ir yra viena geriausiai \xc5\xbeinom\xc5\xb3 pornografijos pasaulio atstovi\xc5\xb3.\n_START_SECTION_\nPolitika\n_START_PARAGRAPH_\n2010 metais Stormi buvo i\xc5\xa1kelta kandidate \xc4\xaf senat\xc4\x85 Luizianos valstijoje kaip konkurent\xc4\x97 ten renkamam politikui Davidui Vitter, o rinkim\xc5\xb3 kompanijai buvo sukurta interneto svetain\xc4\x97 draftstormy.com._NEWLINE_Stormi sureng\xc4\x97 kelis susitikimus su visuomene, kuriuose band\xc4\x97 akcentuoti savo program\xc4\x85, paremt\xc4\x85 vaik\xc5\xb3 apsaugos ir moter\xc5\xb3 lygi\xc5\xb3 galimybi\xc5\xb3 problemomis  bei \xc5\xbead\xc4\x97jo, patekusi \xc4\xaf senat\xc4\x85, pasitraukti i\xc5\xa1 pornografijos. _NEWLINE_Vis d\xc4\x97lto 2010 met\xc5\xb3 baland\xc4\xaf ji paskelb\xc4\x97 nutraukianti rinkim\xc5\xb3 kampanij\xc4\x85, nes \xc5\xbeiniasklaida niekada rimtai nevertino jos kandidat\xc5\xabros _NEWLINE_Kalb\xc4\x97dama apie stereotipus, interviu Stormi parei\xc5\xa1k\xc4\x97: \xe2\x80\x9eLabiausiai li\xc5\xabdina tai, kad \xc5\xbemon\xc4\x97s mano, jog jeigu filmuojiesi pornografiniuose filmuose, esi pernelyg kvailas, kad u\xc5\xbesiimtum kitokia veikla.\xe2\x80\x9c _NEWLINE_2016 m. Donaldui Trumpui i\xc5\xa1k\xc4\x97lus savo kandidat\xc5\xabr\xc4\x85 \xc4\xaf JAV prezidento post\xc4\x85, pasirod\xc4\x97 informacija, kad 2006-07 m. Daniels buvo jo meilu\xc5\xbe\xc4\x97. Nor\xc4\x97dama u\xc5\xbegniau\xc5\xbeti skandal\xc4\x85, Respublikon\xc5\xb3 partija pasiek\xc4\x97 susitarim\xc4\x85, kad per tre\xc4\x8di\xc4\x85j\xc4\x85 \xc5\xa1al\xc4\xaf jai u\xc5\xbe tyl\xc4\x97jim\xc4\x85 bus sumok\xc4\x97ta 130 t\xc5\xabkst. JAV doleri\xc5\xb3. Nors viena pus\xc4\x97 teig\xc4\x97, kad pinigai buvo sumok\xc4\x97ti, 2018 m. prad\xc5\xbeioje Daniels ir jos advokatai \xc4\xafteik\xc4\x97 teismui ie\xc5\xa1kin\xc4\xaf, kad susitarimas b\xc5\xabt\xc5\xb3 anuliuotas.\n_START_SECTION_\n\xc5\xa0eima\n_START_PARAGRAPH_\n2003\xe2\x80\x932005 metais buvo i\xc5\xa1tek\xc4\x97jusi u\xc5\xbe aktoriaus Pat Myne, kuris 1997\xe2\x80\x932001 metais buvo ved\xc4\x99s aktor\xc4\x99 Shelbee Myne._NEWLINE_Nuo 2007 met\xc5\xb3 Stormi yra i\xc5\xa1tek\xc4\x97jusi u\xc5\xbe agento ir ra\xc5\xa1ytojo Mike Moz._NEWLINE_Nuo 2009 met\xc5\xb3 pora nebegyvena kartu, kai liepos 25 d. Stormi buvo suimta ir apkaltinta savo vyro u\xc5\xbepuolimu _NEWLINE_2011 metais ji susilauk\xc4\x97 dukters su savo draugu aktoriumi Glendon Crain (Brendon Miller).'